آمریکا، ایکی ایران تشکیلاتینا و بو تشکیلات‌لارا باغلی 10 نفری تحریم ائتدیگینی آچیقلاییب.
آمریکا خزینه ناظیرلیگی خاریجی وارلیق‌لار کونترول اوفیسی (OFAC)، ایران اینقیلاب محافیظ لرینه باغلی قودس گوجلرینه دستک ایشلری آپاران و آمریکا مقاملارینا قارشی سایبر فعالیت گؤسترن ایکی قورولوش و 10 اینسانی تحریم لیسته‌سینه آلدیغینی آچیقلاییب.
آمریکا خزینه ناظیرلیگی خاریجی وارلیق‌لار کونترول اوفیسیدن ائدیلن یازی‌لی آچیقلامادا، تهران مرکزلی New Horizons(یئنی اوفوق‌لار) کیمی ده تانینان "موستقیل دوشونورلر و صنعتکارلار اینستیتوسو" آدلی سیویل تشکیلاتی‌نین و اونونلا علاقه‌لی 4 نفرین ایران اینقیلاب محافیظچی‌لری‌نین ایستیخدام و کشفیات توپلاما ایشینه دستک وئرمک مقصدیله اولوسلار آراسی کونفرانس‌لار تشکیل ائتدیگی و بو سببله ده تحریم لیسته‌سینه آلیندیغی بیلدیریلدی.
آچیقلامادا، یئنه ایران مرکزلی Net Peygard Samavat شیرکتی و بو شیرکتله علاقه‌لی 6 نفرین ده آمریکا کشفیاتی و اوردوسونون کئچمیش و حاضیرداکی ایشچی‌لرینه قارشی سایبر سالدیری فعالیت‌لرینده اولدوغو سببیله سؤز قونوسو تحریم لیسته‌سینه علاوه اولوندوغو قئید ائدیلیب.
آچیقلامایا گؤره، آمریکا خزینه ناظیری استیون منوشین تحریم‌لرله باغلی،
" خزینه، پیس نیت‌لی ایران سایبر آکتورلارینا و یورد ایچی و خاریج‌دکی آمریکا‌لی‌لاری هدف آلان گیزلی عملیات‌لارینا، ایران رژیمی‌نین سایبر سالدیری‌لارینا قارشی قویما تلاش‌لاریمیزین بؤلومو کیمی حرکته کئچدی." ایفاده‌سینی ایستیفاده ائتدی.
